Ego Hugo, dux Burgundie, notum fieri volo presentibus et futuris me concessisse fratribus Lugnigniaci (sic) de ordine Cartusie, pro remedio anime mee et antecessorum meorum, quod nulli alterius religionis a terminis predicte domus infra leugam in casamentis meis, vel in aliquo juris et dominii mei, nec in pasturis, nec in aliquo edificio aliquid adquirere liceat. Concessi et eisdem fratribus pedagium libere et absolute in omni terra mea, his testibus: Renero, canonico et capellano meo, Hugone, capellano meo, Gervasio presbitero, Boino preposito, Petro majore. Acte sunt hec anno ab incarnatione Domini M°C°LXXX°III°.